292 BULETINUL SOCIETĂŢII ROMÂNE DE ŞTIINŢE 



mare decât aceea a mediului în care trăeşte ; substanţele dizolvite 

 în sânge sunt cam de 8 ori mai abundente, substanţele organice 

 de 36 ori, pe când cenuşa numai de 5 ori, iar calciul de 4 ori mai 

 abundent ca în apa lacului. 



Această comparaţie ne spune că un nevertebrat ca Anodonta 

 îşi menţine în sângele său o concentraţie osmotică totdeauna mai 

 mare ca cea din mediul aquatic în cari trăeşte, lucru ce o deose- 

 beşte de nevertebratele marine care poartă, cum se ştie, în sângele 

 lor aceeaş tensiune osmotică ca şi cea a mediului. Menţinerea 

 acestei diferenţi osmotice la Anodonta se datoreşte probabil ce- 

 lulelor cari alcătuesc membranele despărţitoare dintre sânge şi 

 mediu. Aceste membrane se opun, printr'un mecanism până acum 

 puţin cunoscut, la ieşirea moleculelor şi ionilor sângelui, precum şi 

 la intrarea apei din mediu în sânge. 



Dar înainte de a pune acest fenomen pe socoteala unei pro- 

 prietăţi aşa particulare a membranelor e de văzut dacă nu cumva 

 tensiunea osmotică a sângelui se menţine superioară celei din 

 mediu şi din alte cauze. S'ar putea presupune, de exemplu, că 

 membranele externe pot lăsa să se piardă cristaloide cari, din 

 sânge, trec în apa externă, dar că chimismul ţesuturilor şi absor- 

 biţiunea digestivă ar procura necontenit sângelui alte cristaloide 

 cari înlocuesc repede pe cele pierdute prin membrane. 



Pentru a vedea până la ce punct poate avea valoare această 

 ipoteză, am făcut o sumă de experienţe privitoare la inaniţia Ano- 

 dontelor, la vieaţa lor în apă distilată, în aer umed şi în apă sărată. 



V.— Influenţa inaniţiei asupra concentraţiunii 

 sângelui de Anodonta 



Supunând Anodontele la o lipsă îndelungată de hrană, soco- 

 team să verific o parte a ipotezei de mai sus şi anume să suprim 

 absorbţiunea digestivă a cristaloidelor alimentare, rămânnâd totuş 

 liberă calea de eliminare prin membranele externe, dacă această 

 eliminare ar avea în adevăr loc. 



Am luat 1 2 Anodonte aduse în laborator la 1 Iulie 1 9 1 3 şi 

 le-am pus într'un aquariu aparte prin care trecea un curent con- 

 tinuu de apă. După 78 — 80 zile se sacrifică animalele pentru exa- 



